钦定古今图书集成/明伦汇编/闺媛典/第048卷 > 郑琪妻罗氏
## 钦定古今图书集成/明伦汇编/闺媛典/第048卷 > 郑琪妻罗氏

按《元史列女传》：“郑琪妻罗氏，名妙安，信州弋阳人。幼
聪慧，能暗诵《列女传》。年二十，归琪。琪家世宦族，同居
百馀口，罗氏执妇道无间言。琪以军功擢铅山州判
官，罗氏封宜人。至正二十年，信州陷，罗氏度弋阳去
州不远，必不免于难，取所佩刀淬砺，令铦甚。琪问何
为，对曰：‘时事如此，万一遇难，为自全计耳’。已而兵至”，
罗氏自刎死，时年二十九。